cyanic-selkie/wikianc huggingface dataset:
தேசிய நெடுஞ்சாலை 49 (இந்தியா)
தேசிய நெடுஞ்சாலை 49 (National Highway 49) என்பது பொதுவாக தே.நெ. 49 எனக் குறிப்பிடப்படுகிறது. இது கடற்கரை நகரங்களான தமிழ்நாட்டில் உள்ள தனுஷ்கோடியினை கேரளாவின் கொச்சியுடன் இணைக்கும் தேசிய நெடுஞ்சாலை ஆகும். இது பிரபலமான பாம்பன் பாலத்தைக் கடந்து ராமேஸ்வரம் தீவை அடைகிறது. இதன் மொத்த நீளம் 440 கி.மீ. (270 மைல்) ஆகும்.
வழித்தடம்
இச்சாலை கொச்சியில் தே.நெ.47-ல் தொடங்கி மேற்குத் தொடர்ச்சி மலையை கடந்து பின் பாம்பன் கடற்கரையை அடைக்கிறது. இதன் பின்னர் பாம்பன் பாலத்தைக் கடந்து ராமேஸ்வரம் தீவை அடைகிறது. இங்கு முகுந்தராயர் சத்திரம் என்னுமிடத்தில் முடிகிறது.
வெளியிணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:தமிழ்நாட்டில் தேசிய நெடுஞ்சாலைகள்
பதங்கமாதல்
பதங்கமாதல் என்பது, ஒரு தனிமம் அல்லது சேர்வை (சேர்மம், compound), திண்ம நிலையிலிருந்து, நீர்ம நிலைக்குச் (திரவ நிலை) செல்லாமல் நேரடியாகவே வளிம நிலைக்குச் (வாயு நிலை) செல்வதாகும். இது, முந்நிலைப் புள்ளி (?) (triple point) க்குக் குறைந்த வெப்பநிலையிலும், அமுக்கத்திலும் நிகழ்கிறது.
வழமையான அமுக்க நிலைகளில், பெரும்பாலான சேர்வைகளும், தனிமங்களும் மூன்று வேறுவேறான வெப்பநிலைகளில், மூன்று வெவ்வேறு நிலைகளைக் கொண்டிருக்கின்றன. இவ்வாறானவற்றில், திண்மநிலையில் இருந்து வளிம நிலைக்கான மாற்றம், இடைப்பட்ட நீர்ம நிலையூடாகவே நிகழ வேண்டியிருக்கிறது. ஆனால், சில பொருட்களைப் பொறுத்தவரை சில அமுக்க நிலைகளில், திண்மத்திலிருந்து, வளிம நிலைக்கு நேரடியான நிலை மாற்றம் நிகழ்கிறது. இங்கே குறிப்பிடப்பட்டுள்ள அமுக்கம் பதார்த்தத்தின் (substance)ஆவியமுக்கம் ஆகும்.
கற்பூரம், அயோடின் முதலானவை பதங்கமாதலுக்குள்ளாகும் பொருட்களுக்கு எடுத்துக்காட்டு.
பகுப்பு:இயற்பியல் பகுப்பு:வேதியியல் செயல்முறைகள் பகுப்பு:வளிமங்கள்
சந்திராவதி (கவிஞர்)
சந்திராவதி (Chandravati) ஒரு இடைக்கால வங்காளக் கவிஞரான இவர், வங்காள மொழியின் முதல் பெண் கவிஞராக பரவலாகக் கருதப்பட்டார். பெண்களை மையமாகக் கொண்ட காவியமான இராமாயணத்திற்காக இவர் மிகவும் பிரபலமானவர். இவரின் துயரமான காதல் விவகாரம், தூய்மையான காதல், இவரது இரக்கமற்ற முயற்சி அனைத்தும் இவரை வாழ்க்கையிலும் எழுத்திலும் ஈர்த்த காரணிகளாகும். நீண்ட காலமாக, இஅவரது பெயர் வெளிபடுத்தப்படவில்லை. ஆனால் கிராமப்புறங்களில் இவரது புகழ் மகத்தானது. இவரது பாடல்களை மேமன் சிங் மாவட்டத்தில் உள்ள படகு வீரர்கள் இன்னும் மறக்காமல் இருக்கிறார்கள். வங்காளத்தில் இவரது பாடல்கள் அரிசனர்களின் பண்டிகைகளில் கொண்டாடப்படுகின்றன. சந்திரவதி பாடல்கள் இல்லாமல் வங்காள திருமணங்கள் கொண்டாடப்படுவதில்லை என்பது இவரது பிரபலத்தை குறிக்கிறது.
ஆரம்ப கால வாழ்க்கை
இவர், தற்போதைய வங்காளதேசத்தின் டாக்கா கோட்டத்தில் அமைந்துள்ள கிசோர்கஞ்சில் புலேஷோரி ஆற்றின் கரையில் உள்ள பதூரி கிராமத்தில் ஏறக்குறைய 1550 ஆம் ஆண்டில் திஜ்-பன்சிதாசு பட்டாச்சார்யாவுக்கு பிறந்தார். பன்சிதாஸ் மானசா தேவியின் பாடல்களுக்கு இசையமைப்பாளராக இருந்தார். சம்பரு சந்திர மொஹந்தாவின் கூற்றுப்படி, இவர் மானசா மங்கலின் இசையமைப்பாளர்களில் ஒருவராகவும் இருந்தார்.
இலக்கியப் படைப்புகள்
சந்திராவதி, வங்காள மொழியில் இராமாயணத்தை இயற்றிய இந்திய துணைக் கண்டத்தைச் சேர்ந்த முதல் பெண்ணாவார். இவர் மாலுவா மற்றும் தோஷ்ஷோ கேனாராம் என்பதையும் இயற்றியுள்ளார். இவர் சீதையின் பார்வையில் இருந்து இராமாயணத்தை விவரித்து இராமரை விமர்சித்தார். இது ஒரு பெண்ணின் பார்வையில் சொல்லப்பட்ட ஒரு கதையாகும். இது ஆண்பால் வீரத்தை கொண்டாடுவதற்கு பதிலாக, ஆண்களின் கர்வத்தில் சிக்கிய பெண்களின் துன்பத்தை புலம்புகிறது. இருப்பினும் இவரால் தனது பணியை முடிக்க முடியவில்லை.
மஞ்சு பாசு
மஞ்சு பாசு (Manju Basu) என்பவர் இந்திய அரசியல்வாதியும் அகில இந்திய திரிணாமுல் காங்கிரசின் அரசியல்வாதியும் மற்றும் நோபரா சட்டமன்ற உறுப்பினரும் ஆவார்.
திருமண வாழ்க்கை
மனிதநேயம் மற்றும் கல்வியில் பட்டதாரியான மஞ்சு, தொழில் ரீதியாக பள்ளி ஆசிரியராக இருந்தார். மஞ்சு பாசுவின் கணவர் பிகாஷ் பாசு பள்ளி ஆசிரியர் ஆவார்.
அரசியல்
மஞ்சுவின் கணவர் 2000ஆம் ஆண்டில் தேர்தலுக்கு முன்னதாக கொல்லப்பட்டதை அடுத்து, மஞ்சு தீவிர அரசியலில் நுழைந்தார்.
மஞ்சு பாசு 2001-ல் நோபராவிலிருந்து திரிணாமுல் காங்கிரசு வேட்பாளராக நியமிக்கப்பட்டார். இத்தேர்தலில் மஞ்சு வெற்றி பெற்றார். இருப்பினும், இவர் 2006-ல் தோல்வியடைந்தார். ஆனால் 2011-ல் மீண்டும் வென்றார். 2016 பொதுத் தேர்தலில் மீண்டும் தொகுதியை இழந்தார். இத்தொகுதியில் காங்கிரசு வேட்பாளர் மதுசூதன் கோஷ் வெற்றி பெற்றார். மீண்டும், 2021 மேற்கு வங்க சட்டமன்றத் தேர்தலில் இவர் தனது நெருங்கிய போட்டியாளரான பாஜக வின் சுனில் சிங்கைத் தோற்கடித்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
சிவாலிகசு
சிவாலிகசு (Sivalicus) என்பது சிவாலிகசு விரிடிசு என்ற ஒற்றை சிற்றினத்தைக் கொண்ட இந்திய வேட்டையாடும் சிலந்திகளின் பேரினமாகும். இது முதன்முதலில் 1957-ல் எசு. தயால் என்பவரால் விவரிக்கப்பட்டது.. இது இந்தியாவில் மட்டுமே காணப்படுகிறது.
மேற்கோள்கள்
பகுப்பு:கணுக்காலி பேரினங்கள் பகுப்பு:சிலந்திகள்
மூக்கணாங்கயிறு (திரைப்படம்)
மூக்கணாங்கயிறு இயக்குனர் சி. சுப்பையா இயக்கிய தமிழ்த் திரைப்படம். இதில் கார்த்திக், விஜி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் எம். எஸ். விஸ்வநாதன் மற்றும் இத்திரைப்படம் வெளியிடப்பட்ட நாள் 22-பிப்ரவரி-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
சுதாகர் சதுர்வேதி
சுதாகர் சதுர்வேதி (Sudhakar Chaturvedi), 20 ஏப்ரல் 1897 இல் பிறந்ததாகக் கூறப்படுகிறது. இவர் ஒரு இந்திய வேத அறிஞர், இந்தியவியலாளர், மற்றும் சூப்பர் சென்டெனேரியன் என்று கூறப்படுபவர். கூறப்பட்ட நாளில் இவருக்கு வயது 122 ஆண்டுகள், 254 நாட்கள் ஆகியிருந்தன. சில இந்திய செய்தித்தாள்கள் அவரை மிகவும் வயதான வாழும் இந்தியர் என்று தெரிவிக்கின்றன.
சுயசரிதை
சதுர்வேதி 1897 ஏப்ரல் 20 அன்று இந்தியாவின் கர்நாடகாவின் பெங்களூரில் பிறந்ததாகக் கூறுகிறார்  (அல்லது கர்நாடக மாநிலத்தின் தும்கூர் மாவட்டத்தில் உள்ள கியாட்சந்திராவில் ஒரு அறிக்கையின்படி). ஒரு அறிக்கை 2011 இல், இவருக்கு 121 வயதாகக் கூறுகிறது. அந்த அறிக்கையில் இவரது பிறந்த ஆண்டு 1890 ஆக உள்ளது.
சுதந்திர போராட்டம் மற்றும் வேத உதவித்தொகை
சதுர்வேதிக்கு "சதுர்வேதி" என்ற தலைப்பு வழங்கப்பட்டது. அதாவது "நான்கு வேதங்களின் எசமானர்" என்று பொருள்படும். ஹரித்வாரில் உள்ள குருகுல் காங்ரியில் சுவாமி ஷ்ரதானந்தின் சீடரான இவர், வேத வச்சஸ்பதி பட்டம் பெற்றார் (இது முதுகலை பட்டத்திற்கு சமமானது).
சதுர்வேதி மகாத்மா காந்தியின் சமகாலத்தவர் ஆவார். வட இந்தியாவில் ஒரு குருகுலத்தில் வேதங்களைப் படிக்கும் போது காந்தியை முதலில் சந்தித்தார். பின்னர், இவர் காந்திய முறைகளை தீவிரமாக பின்பற்றுபவராக ஆனார். 1919இல் நடந்த ஜாலியன்வாலா பாக் படுகொலையை நேரில் கண்ட சாட்சியாக இருப்பது உட்பட இந்திய சுதந்திர இயக்கத்தின் பல நிகழ்வுகளுக்கு இவர் சாட்சியாக இருந்தார். காந்தி ஆணையிட்ட கடிதங்களை வைஸ்ராய் அல்லது கவர்னர் ஜெனரலுக்கு அனுப்பியதால் அவர் காந்திஜியின் தபால்காரர் என்று அழைக்கப்பட்டார். காந்தி இவரை 'கர்நாடகி' என்று அழைத்தார். 1938 ஆம் ஆண்டில் காந்தியுடன் பயணம் செய்யும் போது இவர் தனது வலது கையின் பயன்பாட்டை இழந்தார். பின்னர், இவர் சுதந்திரப் போராட்டத்தில் பங்கேற்றார். மேலும், சுதந்திர போராட்டத்தின் போது குறைந்தது 31 தடவைகள் கைது செய்யப்பட்டார். பெஷாவர் முதல் வேலூர் வரை, நாடு முழுவதும் உள்ள சிறைகளில் இருந்தார்.
பழைய மைசூர் மாநிலத்தில் இவருக்கு மந்திரி பதவியை சர்தார் வல்லபாய் படேல் வழங்கினார். அதை இவர் நிராகரித்தார். இவர் மாநிலத்தை ஒன்றிணைக்க பிரச்சாரம் செய்தார்.
இவரது பிற்கால வாழ்க்கையில், இவர் ஆர்யா சமாஜத்தின் தயானந்த சரஸ்வதியைப் பின்பற்றுபவர் ஆனார். இவர் ஆர்யா மித்ரா என்ற நபரை தனது மகனாக ஏற்றுக்கொண்டார். மேலும் இவருக்கு மூன்று பேரக்குழந்தைகளும் உள்ளனர். இவர் ஒருபோதும் திருமணம் செய்து கொள்ளவில்லை: ""எனது இளமைக்காலம் முழுவதும் சுதந்திர போராட்டத்திலேயே கழிந்தது. 1947இல், சுதந்திரம் கிடைத்தபோது எனக்கு 50 வயது தாண்டிவிட்டது. அதனால் யார் எனக்கு பெண் கொடுப்பார்கள்?" என்று கூறியுள்ளார்." சதுர்வேதி ஸ்ரீ ஸ்ரீ ரவிசங்கரின் முதல் ஆசிரியர் ஆவார். 2011 ல் ஊழலுக்கு எதிரான இந்தியா பிரச்சாரத்தில் பங்கேற்றார். இவர் இந்தியாவின் கர்நாடகாவின் பெங்களூரில் உள்ள ஜெயநகரில் வசிக்கிறார். மற்றும் 2010 இல், இவர் ஒவ்வொரு நாளும் எட்டு மணி நேரம் வேலை செய்வதாகக் கூறினார். இதில், ஒவ்வொரு சனிக்கிழமையும் இவர் வேதங்களில் ஒரு மணி நேர சொற்பொழிவு செய்வதும் அடங்கும். இவர் அதிகாலை 3 மணிக்கு அல்லது 3:30 மணிக்கு எழுந்திருக்கிறார்,  இரவு 7 மணிக்குள் படுக்கைக்குச் செல்கிறார். "வேதங்களில் உள்ள வழிமுறைகளைப் பின்பற்ற்ங்கள், அதனால், மகிழ்ச்சியான வாழ்க்கை உங்களுக்கு காத்திருக்கிறது" என்று அவர் மக்களுக்கு அறிவுறுத்துகிறார். இவர் கண்டிப்பான சைவ உணவை கடைப்பிடிக்கிறார். இவர் 300 வயது வரை வாழ விரும்புகிறார் என்று கூறியுள்ளார்.
சமீபத்திய விருதுகள்
2003 ஆம் ஆண்டில் இந்தோலஜிக்கு அதன் நூற்றாண்டு விழாவைக் கொண்டாடியபோது, மோதிலால் பனார்சிதாஸால் இவர் கௌரவிக்கப்பட்டார். கர்நாடக சாகித்யா அனுவாடா அகாடமி அவருக்கு 2007-08க்கான கௌரவ விருதை வழங்கியது. 2009 ஆம் ஆண்டில் ஸ்ரீ காஷி சேஷா சாஸ்திரி அறக்கட்டளையால் அவருக்கு "சமூக பொருளாதார மேம்பாட்டு ஆசிரியர் விருது" வழங்கப்பட்டது. 2010 ஆம் ஆண்டில் அவரது அல்மா மேட்டர் குருகுல் காங்ரி பல்கலைக்கழகத்தால் கௌரவிக்கப்பட்டார். 2010 ஆம் ஆண்டில் ஐ.டி.எல் அறக்கட்டளையால் ஒரு "லிவிங் லெஜண்ட்" விருது இவருக்கு வழங்கப்பட்டது, அங்கு அவர் கண்களை தானம் செய்வதாக உறுதியளித்தார். மார்ச் 2011 இல், ஐ.டி.எல் அறக்கட்டளையால் அவருக்கு சக்கர நாற்காலி பரிசளிக்கப்பட்டது. இது, லோகாயுக்தா சந்தோஷ் ஹெக்டே   நிதியுதவி அளித்து பெறப்பட்டதாகும். இவர், அதைப் பயன்படுத்தத் தொடங்கினார். 2010 ஆம் ஆண்டு குடியரசு தினத்தன்று, அவரை கர்நாடக ஆளுநர் பாராட்டினார்.
வெளி இணைப்புகள்
பகுப்பு:கன்னட எழுத்தாளர்கள் பகுப்பு:கன்னட மக்கள் பகுப்பு:இந்திய இந்தியவியலாளர்கள் பகுப்பு:வாழும் நபர்கள் பகுப்பு:CS1 பிழைகள்: திகதிகள்
மென்டி கொட்லிமன்
மென்டி கொட்லிமன் (Mandie Godliman, பிறப்பு: ஏப்ரல் 5 1973), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியிலும், 11  ஒருநாள் பன்னாட்டுத் துடுப்பாட்டப் போட்டிகளிலும்   கலந்து கொண்டுள்ளார். 1968 - 1979 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1973 பிறப்புகள் பகுப்பு:வாழும் நபர்கள்
அந்தியூர் மலை
அந்தியூர் மலை (Anthiyur Hills) என்பது ஈரோடு மாவட்டத்தில் உள்ள ஒரு மலைப்பகுதி ஆகும்.
அமைவிடம்
அந்தியூர் மலையானது ஈரோடு மாவட்டம் ஈரோடு நகரத்தில் இருந்து சுமார் 60 கிலோமீட்டர் தொலைவில் கர்நாடக எல்லையில் உள்ளது. இம்மலையில் மேற்கு மலை, கிழக்கு மலை என இரண்டு பிரிவான மலைகள் உள்ளன. மேற்கு மலையில் ஏறத்தாழ 40 எண்ணிக்கைக்கும் மேற்பட்ட மலைக்கிராமங்கள் உள்ளன.
மேற்கு மலையில்
தாளக்கரை, ஒண்ணகரை, செங்குளம், சின்ன செங்குளம், தம்புரெட்டி, கொங்காடை போன்ற கிராமங்கள் உள்ளன. மேற்கு மலையில் தாமரைக் கரையில் இருந்து மேற்கு நோக்கி சென்றால், 20 கி.மீ. தொலைவில், மணியாச்சி மேடு என்ற பகுதியை அடையலாம். இவ்வழியே செல்லக் கூடிய பேருந்துகள் மணியாச்சி மேடு பகுதியுடன் திரும்பி விடும். அதற்கு மேல் பேருந்துகள் செல்ல சரியான பாதை இல்லை. இடையில் மணியாச்சி பள்ளம் என்ற ஒரு காட்டாறு குறுக்கிடுகிறது. இந்த காட்டாறானது சில நேரங்களில் நீரின்றிக் காணப்படும். ஆனால், மேலே உள்ள காட்டுப்பகுதியில் மழை பெய்தால், காட்டாற்று வெள்ளம் பெருக்கெடுத்து ஓடும். ஆனால் தற்போது மணியாச்சி பள்ளத்தின் குறுக்கே ஒரு பாலம் கட்டப்பட்டு உள்ளது. அதனால் வாகனங்கள் வனக்கிராமங்களுக்குள் செல்ல முடிகிறது. இதனைக் கடந்து அடர்ந்த காட்டுப்பகுதி வழியே சென்றால், முதலில் தம்முரெட்டி என்ற மலைக்கிராமத்தைக் காணலாம். இங்கே ஒரு அரசு நடுநிலைப்பள்ளி உள்ளது. எஸ்.எஸ்.ஏ திட்டத்தின் கீழ் கடந்த 2002-ஆம் ஆண்டு தொடங்கப்பட்டது. அடுத்ததாக, ஒசூர் என்ற மலைக்கிராமம் உள்ளது.
கிழக்கு மலையில்
கிழக்கு மலையில் மடம், தேவர்மலை, ஈரட்டி, கடை ஈரட்டி, மின் தாங்கி, பெஜலெட்டி, வெள்ளி மலை, அனைப்போடு போன்ற மலைக்கிராமங்கள் உள்ளன.
அந்தியூரில் இருந்து ஏறத்தாழ ஒரு மணி நேர பயணத்தில், வரட்டுப்பள்ளம் அணையைக் கடந்து சென்றால், தாமரைக்கரை என்ற மலைக்கிராமத்தை அடையலாம். இக்கிராமத்தில் உள்ள ஒரு குளத்தில் தாமரைப்பூக்கள் அதிகமாக இருந்த காரணத்தால் இவ்வூருக்கு தாமரைக்கரை என்ற பெயர் வந்தது.
தாமரைக்கரையில் இருந்து நேரே சென்றால், பர்கூர் என்ற மலைக்கிராமத்தை அடையலாம். அடுத்ததாக பர்கூரில் இருந்து சென்றால், கர்நாடக மாநில எல்லையான பாலாறு குறுக்கிடுகிறது. பாலாறுக்கு அடுத்து கர்நாடக மாநிலம் தொடங்குகிறது.
மேற்கோள்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு மாவட்டத்திலுள்ள மலைகள்
ரணில்ஸ்வரூபி
ரணில்ஸ்வரூபி இராகம் கருநாடக இசையில் பயன்படும் இராகங்களில் ஒன்றாகும். இது 63 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 3 ஆவது மேளமாகிய லதாங்கி இராகத்தின் ஜன்னிய இராகம் ஆகும்.
ரணில்ஸ்வரூபி இராகத்தில் ஷட்ஜம், அந்தர காந்தாரம் (க3), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
மேற்கோள்கள்
பகுப்பு:லதாங்கியின் ஜன்னிய இராகங்கள்
மும்மெத்தில்சிலில் அயோடைடு
தயாரிப்பு
அறுமெத்தில் இருசிலேனை அயோடின் பயன்படுத்தி ஆக்சிசனேற்றப் பிளவு வினையின் மூலமாக மும்மெத்தில்சிலில் அயோடைடைத் தயாரிக்கலாம் அல்லது அறுமெத்தில் இருசிலாக்சேனை அலுமினியம் மூவயோடைடு கொண்டும் பிளந்து தயாரிக்கலாம்.
பயன்கள்
ஆல்ககால்களில் மும்மெத்தில்சிலில் தொகுதியை அறிமுகப்படுத்த மும்மெத்தில்சிலில் அயோடைடு பயன்படுத்தப்படுகிறது.
இவ்வகை வினைகள் வாயு நிரலியல் பகுப்பாய்வுகளுக்கு பயன்படுத்த உபயோகமாக இருக்கும். இவ்வினையில் உருவாகும் சிலைல் ஈதர் வருவிக்கப்படாத அசல் ஈதரை விட எளிதில் ஆவியாகும் பண்பைப் பெற்றுள்ளது. அதிகமான அளவில் மும்மெத்தில்சிலில் பொருட்களைப் பெற வேண்டுமெனில் மலிவு விலையில் கிடைக்கும் மும்மெத்தில்சிலில் குளோரைடு பயன்படுத்த முன்னுரிமை அளிக்கப்படுகிறது.
மேற்கோள்கள்
பகுப்பு:கரிமசிலிக்கன் சேர்மங்கள் பகுப்பு:அயோடைடுகள் பகுப்பு:கரிம வேதியியல் வினையாக்கிகள்
சோபிதா
சோபிதா (Shobhita) (ஆட்சி  982–986 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். மேலும் சந்திரவதியின் பரமாரார்களுக்கு எதிராக இராணுவ வெற்றிகளைப் பெற்றார்.
ஆட்சி
சோபிதா நாதுல்லாவின் ஆட்சியாளர் இலட்சுமணனின் மகனாவார். இவர் சோகிதா அல்லது சோகியா என்றும் அழைக்கப்படுகிறார்.
சுந்தா மலைக் கல்வெட்டின் படி, சோபிதா அர்புடாவை ( அபு மலையை ) ஆண்ட மன்னனின் மகிமையை "அகற்றினார்" அன அறியப்படுகிறது. வரலாற்றாசிரியர் ஆர்.பி. சிங், இந்த அர்புடா ஆட்சியாளர் அநேகமாக அபுவின் பரமாரா கிளையின் ஆட்சியாளரான ஆரண்யராஜாவாக இருக்கலாம் என்று கருதுகிறார். சோலாங்கிய மன்னன் மூலராஜாவால் தாக்கப்பட்டு தோற்கடிக்கப்பட்ட தரணிவராகன் என்ற மற்றொரு பரமார ஆட்சியாளருடன்வரலாற்றாசிரியர் தசரத சர்மா இவரை அடையாளம் காட்டுகிறார். சோபிதா இந்த மோதலில் மூலராஜாவின் பக்கம் நின்றதாக சர்மா கருதுகிறார்.
சோபிதாவின் வழித்தோன்றலான ரத்னபாலனின் சேவாரி கல்வெட்டில் தார் நகரின் ஆட்சியாளர் என்று விவரிக்கப்படுகிறார். மால்வாவின் ஏகாதிபத்திய பரமார வம்சத்தின் தலைநகராக தார் இருந்தது. வரலாற்றாசிரியர் டி.சி. கங்குலி, "தாரா" என்பது 12 ஆம் நூற்றாண்டின் மேவார் பகுதியில் உள்ள ஒரு நகரமாக இருந்த "தாரா" என்பதற்கான தவறு என்று ஊகித்தார். இருப்பினும், தசரத சர்மாவின் கூற்றுப்படி, சோபிதா மால்வாவின் பரமாரர்களை எதிர்த்துப் போரிட்டு, அவர்களின் தலைநகரான தாராவை ஆக்கிரமித்தார். சோபிதாவின் வாரிசான பாலிராஜா, பரமாரா மன்னன் முன்ஜாவின் படையைத் தோற்கடித்ததாகக் கூறப்படுவதை ஆர். பி. சிங் குறிப்பிடுகிறார். சோபிதா சிறிது காலத்திற்கு தார் நகரைக் கைப்பற்றியிருக்கலாம் என்று சிங் கருதுகிறார். அதே சமயம் மேலைச் சாளுக்கியர்களுக்கு எதிரான தெற்குப் போர்களில் முஞ்சா மும்முரமாக இருந்தார்.
உசாத்துணை
பகுப்பு:இராஜஸ்தான் வரலாறு பகுப்பு:இந்திய அரசர்கள் பகுப்பு:இந்திய வரலாறு
சீர்படுத்தும் நடனம்
சீர்படுத்தும் நடனம் (Grooming dance), சீர்படுத்தும் அழைப்பு நடனம் அல்லது அசைவு நடனம் என்பது தேனீக்களால் தேனடையினை அலங்கரிக்கத் தொடங்கும் ஒரு நடனமாகும். இது முதன்முதலில் 1945-ல் உயிரியலாளர் மைகோலா எச். ஹடக் என்பவரால் விவரிக்கப்பட்டது. சீர்படுத்தும் நடன அதிகரிப்பு, உண்ணிகளால் பாதிக்கப்பட்ட தேனீ கூட்டமைப்பு மற்றும் சுண்ணாம்பு தூள் தூவப்பட்ட தேனீக்கள் மத்தியில் காணப்பட்டது.
மேற்கோள்கள்
பகுப்பு:விலங்குகளின் தொடர்பு பகுப்பு:தேனீக்கள்
லெம்பலக்குடி கோவர்த்தமுடைய அய்யனார் கோயில்
லெம்பலக்குடி கோவர்த்தமுடைய அய்யனார் கோயில் தமிழ்நாட்டில் புதுக்கோட்டை மாவட்டம், லெம்பலக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராதாகாந்த தேவ்
சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur) (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.
பன்மொழி அறிஞர்
ஒரு திறமையான அறிஞரான, இராதாகாந்த தேவ், சமசுகிருதம், பாரசீகம் மற்றும் அரபு மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான ஷப்தா கல்பத்ருமா என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பத்தின் வாரிசுமான ஹரகுமார் தாகூர் இவருக்கு ஷப்தா கல்பத்ருமாவைத் தொகுக்க உதவினார். ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.
கல்விப்பணி
இராதாகாந்தா தேவ் எப்போதுமே இந்துக்களிடையே கல்வியை, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண் கல்வியையும் ஆதரித்தார். இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.
குறிப்புகள்
பகுப்பு:வங்காள எழுத்தாளர்கள் பகுப்பு:1867 இறப்புகள் பகுப்பு:1784 பிறப்புகள்
ஆவியமுக்கம்
ஆவியமுக்கம் அல்லது ஆவியழுத்தம் (Vapor Pressure) என்பது ஒரு நீர்மத்தின் ஆவியாகும் தன்மையைக் குறிக்கும் அளவீடு ஆகும். இது, திண்ம அல்லது நீர்ம மூலக்கூறுகள் அந்நிலையிலிருந்து தப்பிச் செல்வதற்கான போக்கைக் குறிக்கின்றது. ஒரு மூடிய கட்டகத்தில் (closed system) நீர்மத்துடன் (அல்லது திண்மத்துடன்) சமநிலையில் இருக்கும் அதன் ஆவியான வளிமத்தின் அழுத்தமே ஆவி அழுத்தம் அல்லது ஆவியமுக்கம் என்று வழங்கப் படுகிறது.
எல்லாத் திண்மங்களும், நீர்மங்களும், வளிமநிலைக்கு மாறுவதற்கான குணத்தையும், எல்லா வளிமங்களும் மீண்டும் ஒடுங்கி நீர்மம் மற்றும் திண்மமாவதற்கான குணத்தையும் கொண்டிருக்கும். ஒரு குறிப்பிட்ட வெப்பநிலையில், திண்ம, நீர்ம நிலைகளுடன் சமநிலையிலுள்ள வளிம நிலையினால் ஏற்படும் பகுதி அமுக்கம் ஒன்று உண்டு. இதுவே அவ்வெப்பநிலையில், அப்பதார்த்தத்தின் ஆவியமுக்கம் ஆகும். காலநிலையியலில், என்பது வளியிலுள்ள நீராவியினால் ஏற்படுத்தப்படும் பகுதி அமுக்கம் ஆகும்.
ஒரு நீர்மம் அல்லது திண்மத்தின் வெப்பநிலை அதிகரிக்க அதிகரிக்க, அதன் ஆவி அழுத்தமும் அதிகரிக்கும். அதே போல, வெப்பநிலை குறையக் குறைய, ஆவி அழுத்தமும் குறையும்.
வளிமத்தோடு தொடர்பு கொள்ள இருக்கும் பரப்பளவு ஆவியழுத்தத்தை நிர்ணயிப்பதில்லை. அதனால் எந்த மாற்றமும் இராது. ஆனால் நீர்மத்தின் மூலக்கூறுகள் ஆவி அழுத்தத்தைத் தீர்மானிக்கின்றன. இடை-மூலக்கூறு விசை அதிகமாக இருக்கும் நீர்மத்தில் ஆவி அழுத்தம் குறைவாகவும், இடை-மூலக்கூறு விசை குறைவாக இருக்கும் ஒரு நீர்மத்தில் ஆவி அழுத்தம் அதிகமாகவும் இருப்பது இயல்பு.
பகுப்பு:இயற்பியல் பகுப்பு:வேதியியல் பகுப்பு:வளிமங்கள்
பென்சில் முனை குறைபாடு
பென்சில் முனை குறைபாடு (Pencil point disorder) என்பது தென்னையில் ஏற்படும் நுண்ணூட்டச் சத்து குறைபாடுகளில் ஒன்றாகும். தண்டின் அடிப்பகுதி பெருத்தும் நுனிப்பகுதி சிறுத்தும் பென்சில் வடிவத்தில் காணப்படும். இலைகளின் என்ணிக்கையும், அளவும் குறைந்ந்து மஞ்சள் நிறமடையும். இதனால் குரும்பைகள் உதிர்ந்து விளைச்சலும் பாதிக்கப்படும்.
சீர் செய்யும் முறை: தேவையான உரத்துடன் போராக்ஸ், துத்தநாக சல்பேட், மெக்னீசியம் சல்பேட், தாமிர சல்பேட் ஆகிய ஒவ்வொன்றும் 225 கிராம் மற்றும் அம்மோனியம் மாலிப்டேட் 10 கிராமும் 10 லி நீரில் கரைத்து 1.8 மீ அரைவட்ட பாத்தியில் ஊற்ற வேண்டும். நோய் தீவிரமாக தாக்கிய மரங்களை அகற்றி விட வேண்டும்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:பயிர் நோய்கள்
பசியற்ற உளநோய்
பசியற்ற உளநோய் (அனோரெக்சியா நெர்வோஸா) (AN) என்பது உண்ணுதலில் ஒழுங்கீனம், இது ஆரோக்கியமான உடல் எடையைப் பராமரிக்க மறுக்கிற பண்பினைக் கொண்டிருக்கிறது, மற்றும் உருச்சிதைந்த சுய பிம்பம் காரணமாக எடை கூடிவிடக்கூடும் என்னும் மனஉறுத்தல் பயம், பாதிக்கப்பட்ட நபர் தங்கள் உடல், உணவு மற்றும் உண்ணும் பழக்கத்தை எவ்வாறு மதிப்பிடுகிறார் மற்றும் எண்ணுகிறார் என்பதை மாற்றிவிடக்கூடிய பல்வேறு புலனுணர்வு சார்புகளால் பராமரிக்கப்பட முடியும். பசியற்ற உளநோய் என்பது ஒரு தீவிரமான மனநோய், அது எந்தவொரு மனநலக்கேட்டிலும் காணப்படும் நோயுற்ற நிலை மற்றும் உயிரிழப்பு போன்றே இதுவும் உயர்ந்த இடர்ப்பாட்டைக் கொண்டிருக்கிறது.
பசியற்ற உளநோய் இளம் வெள்ளைப் பெண்களை பாதிப்புக்குள்ளாக்குகிறது என்று ஒரே மாதிரியாகச் சொல்லப்பட்டபோதிலும், அது எல்லா வயதினரையும், இனங்களையும், சமூகப், பொருளாதார மற்றும் கலாச்சார பின்னணியிலிருக்கும் ஆண் மற்றும் பெண்களை பாதிப்புக்குள்ளாக்கலாம்.
அனோரெக்சியா நெர்வோஸா என்னும் சொல் 1873 ஆம் ஆண்டில் இராணி விக்டோரியாவின் தனிப்பட்ட வைத்தியர்களில் ஒருவரான் சர் வில்லியம் குல் அவர்களால் உருவாக்கப்பட்டது. அந்தச் சொல் கிரேக்கத்தை மூலமாகக் கொண்டிருக்கிறது: a (α, இன்மைக்கான முன்னடை), n (ν, இரு உயிர்எழுத்துகளுக்கிடையில் இணைப்பு) மற்றும் ஓரெக்சிஸ் (ορεξις, பசி), இவ்வாறு உண்பதற்கு விருப்பமின்மை என்பதாகப் பொருள்படுகிறது.
காரணங்கள்
ஒழுங்கற்ற உணவுஉண்ணும் முறைகளின் தொடர் பட்டினியின் குறிப்பிடத்தக்க கூறு என ஆய்வுகள் கற்பிதம் கூறுகின்றன. மின்னெசோடா பட்டினி பரிசோதனைகளின் முடிவுகள், பட்டினிக்கு ஆட்படும்போது பசியற்ற உளநோயின் பல நடத்தைப் பாங்குகளை, வழக்கமான கட்டுப்பாடுகள் வெளிப்படுத்துவதாகக் காட்டுகின்றன. இது நரம்பியல்உட்சுரப்பு அமைப்புகளில் பல்வேறு மாற்றங்களால் ஏற்படலாம், இது சுய நீட்டிப்புச் சுழற்சியை ஏற்படுத்தும். சில நிலைமைகளில் பசியற்ற உளநோய் ஏற்படுவதற்கான தூண்டும் காரணியாக உணவுக் கட்டுபாடு போன்ற ஆரம்பகட்ட எடை குறைப்புகள் இருக்கலாம் என ஆய்வுகள் கூறுகின்றன, இது பசியற்ற உளநோயிடத்தல் முன்னரே இயல்பாய் இருக்கும் அனுகூலமான நிலை காரணமாக அவ்வாறு அமையலாம். புல்லுருவி நோய்தாக்கம், மருந்துகளின் பக்கவிளைவுகள் மற்றும் அறுவை சிகிச்சை போன்ற பல்வேறு காரணங்களால் எதிர்பாராத எடை குறைதல்களின் விளைவாகவும் பசியற்ற உளநோய் ஏற்படலாம் என ஒரு ஆய்வு தெரிவிக்கிறது. எடை குறைதலே அதற்கான தூண்டு காரணமாக இருக்கிறது.0/}
உயிரியல் காரணங்கள்
thumb|Dysregulation of the dopamine and serotonin pathways has been implicated in the etiology, pathogenesis and pathophysiology of anorexia nervosa.   |alt=பசியற்ற உளநோய் உட்பட பல்வேறு நரம்பு உளப்பிணிக்குரிய சீர்கேடுகளின் நோய்க் காரணிகள், துயர்ச்செனிப்புகள் மற்றும் நோய்குறி உடலியக்கங்களில் உட்பட்டிருக்கும் இரு முக்கிய நரம்பியத் தூண்டுவிப்பிகளான செரோட்டோனின் மற்றும் டோபாமைன் ஆகியவற்றின் நரம்பு ஆற்றல் முடுக்க வழிப்பாதையின் ஒழுங்கற்றத்தன்மை.
சுற்றுச்சூழல் காரணங்கள்
மேற்கத்திய தொழில்மயமாக்கப்பட்ட நாடுகளில், குறிப்பாக ஊடகங்கள் மூலமாக மெலிந்திருப்பது மிகச் சிறந்த பெண் வடிவமாக விளம்பரப்படுத்துவது போன்ற கலாச்சார காரணிகளின் பங்கைச் சமூகக் கலாச்சார ஆய்வுகள் முதன்மைப்படுத்தியிருக்கின்றன. 989,871 ஸ்வீடிஷ் குடியிருப்புவாசிகளில் மேற்கொள்ளப்பட்ட ஒரு சமீபத்திய கொள்ளை நோயியலுக்குரிய ஆய்வு, பசியற்ற உளநோய் ஏற்படுத்துவதற்கு பாலினம், இனம் மற்றும் சமூகப் பொருளாதார அந்தஸ்து ஆகியவை பெரும் பங்குவகிப்பதாகக் குறிப்பிடுகிறது, ஐரோப்பியரல்லாத பெற்றோர்களுடையவர்கள் மிகக் குறைந்த அளவே இந்த நிலைமைக்குக் கண்டறியப்படுகிறார்கள், மற்றும் வளமான வெள்ளையர் குடும்பங்கள் மிக அதிக இடர்ப்பாட்டுடன் இருக்கிறார்கள். குறிப்பாக மெலிந்து காணப்படுவதற்குச் சமூக நெருக்கடி உள்ள தொழில்துறைகளில் இருக்கும் நபர்கள் (மாடல்கள் மற்றும் நடனமாடுபவர்கள் போன்று) தங்கள் தொழில் வாழ்க்கையின் காலப்போக்கில் பசியற்ற உளநோய் ஏற்படுவதற்கு அதிக வாய்ப்பினைக் கொண்டிருக்கிறார்கள் மேலும் ஆய்வுகள் பசியற்ற உளநோயுடையவர்கள் எடை-குறைப்பை ஆதரிக்கும் கலாச்சார மூலங்களுடன் அதிகரித்த தொடர்பை வைத்திருப்பதாகவும் கூறுகின்றன.
பசியற்ற உளநோய் கண்டறியப்பட்ட மருத்துவம் சார்ந்த குழுக்களில் குழந்தை பாலியல் கொடுமை நிகழ்வுகள் அதிகரித்த அளவில் இருப்பதாகத் தெரிவிக்கப்பட்டுள்ளது. பசியற்ற உளநோய்க்கு முந்தைய பாலியல் கொடுமைதான் குறிப்பிடப்பட்ட இடர்ப்பாட்டுக் காரணியாக எண்ணப்படாதபோதும், அத்தகைய கொடுமைகளை அனுபவித்தவர்கள் கூடுதலாக தீவிரத்தன்மை மற்றும் நீடித்த அறிகுறிகளைக் கொண்டிருப்பதற்கான வாய்ப்புகள் அதிகமாக இருக்கிறது.
மன இறுக்கத்துடன் தொடர்பு
மனஇறுக்க உடற்குழியில் இருப்பவர்கள் மோசமான விளைவுகளை எதிர்கொள்ளவிருக்கிறார்கள், உள்ளபடியே பசியற்ற உளநோய் அல்லாமல் மன இறுக்கத்தை சீராக்குவதற்கு ஏற்ப உருவாக்கப்பட்ட நடத்தை மற்றும் மருந்துமாத்திரை சிகிச்சைகள் ஆகியவற்றின் கலவையான பயன்பாட்டிலிருந்து பயனடையலாம்.
இதர ஆய்வுகள், மிகக் குறிப்பிடும் வகையில் இங்கிலாந்தின் மௌட்ஸ்லே மருத்துவமனையில் மேற்கொள்ளப்பட்ட ஆய்வு பசியற்ற உளநோய் கொண்ட மக்களிடத்தில் தன்மைய தனிக்கூறு பொதுவாகக் காணப்படுவதாகத் தெரிவிக்கிறது, பகிர்ந்த தனிக்கூறுகளில் உள்ளடங்கியிருப்பது; செயலாற்றும் காரியம், மனஇறுக்க ஈவு கணிப்பு, மத்திய ஓரியல்பு, மனம் பற்றிய கோட்பாடு, புலனுணர்வு சார்ந்த-நடத்தை நெகிழ்வுத்தன்மை, மனவெழுச்சி ஒழுங்கமைப்பு மற்றும் முகபாவங்களைப் புரிந்துகொள்ளுதல்.
சூக்கெர் மற்றும் பலர் (2007) மன இறுக்க உடற்குழியில் இருக்கும் நிலைமைகள், பசியற்ற உளநோயினைக் குறிப்பாய்த் தெரிவிக்கிற புலனுணர்வு சார்ந்த என்டோபெனோடைப் கொண்டிருப்பதாகப் பரிந்துரைக்கின்றனர்.
ஆண்களிடத்தில்
thumb|Dennis Quaid suffered from "Manorexia". |alt=ஒரு குறிப்பிட்ட ஆண்டில் எம்ஆனோரெக்சியா அல்லது ஆண் பசியின்மை நோயுடன் துன்பப்படும் 1 மில்லியன் ஆண்களில் டென்னிஸ் குவாட்டும் ஒருவர். பசியற்ற உளநோயினால் துன்பப்படும் ஆண்களின் எண்ணிக்கை அதிகரித்த அளவில் இருக்கிறது. ஏனெனில் பசியற்ற உளநோய் பொதுவாக குறிப்பிட்டவகையில் இளம் வெள்ளைப் பெண்களைத் தாக்குவதாக ஒரு அனுமானிக்கப்பட்ட குறி இணைக்கப்பட்டுள்ளது. ஆண்களில் உண்ணும் ஒழுங்கீனங்கள் ஒரேபால் ஈர்ப்பு மற்றும் இரு பாலின ஈர்ப்பு சமூகங்களில் மிக அதிகமாக இருக்கிறது, இருந்தபோதிலும் அது எதிர்பாலாரிடம் ஈர்ப்புடையவர்களையும் பாதிக்கிறது.
அனுமானிக்கப்பட்ட குறிப்புகள் இருந்தபோதிலும், நடிகர் டென்னிஸ் குவேய்ட் போன்ற சில உயர் சுயமுகவரிகளைக் கொண்டிருக்கும் ஆண் பிரபலங்கள் உண்ணும் ஒழுங்கீனங்களுடனான தங்கள் போராட்டதை வெளியிட்டிருக்கிறார்கள். 1994 ஆம் ஆண்டில் "வியாட் இயர்ப்" திரைப்படத்தில் டாக் ஹால்லிடேவாக நடிப்பதற்காக தான் நாற்பது பௌண்ட் எடையைக் குறைப்பதற்காக உணவுக் கட்டுப்பாடு மேற்கொள்ளப்பட்டவுடன் தன் தொந்தரவுகள் ஆரம்பமாயின என்று குவாய்ட் தெரிவித்துள்ளார்.
வின்கான்சின், ரோஜெர்ஸ் மெமோரியல் மருத்துவமனையில் உண்ணும் ஒழுங்கீனங்கள் திட்டத்தின் மருத்துவ இயக்குநராக இருப்பவர் தாமஸ் ஹோல்ப்ரூக். உண்ணும் ஒழுங்கீனங்களில் நிபுணத்துவம் பெற்ற மனநோய் மருத்தவராக இருந்தபோதிலும், கட்டாயத்துக்குள்ளான உடற்பயிற்சி செய்யும் பசியற்ற உளநோய்க்கு அவதிப்பட்டார். 6 அடி உயரமுள்ள அந்த மனநோய் மருத்துவர் ஒரு நேரத்தில் வெறும் 135 பௌண்ட் எடை கொண்டிருந்தார். "பருமனாக இருப்பதை நினைத்து எனக்கு பயமாக இருந்தது" என்று கூறினார்.
மருத்துவம்
ஆரம்ப நோய்கண்டறிதல் பரிசோதனை, ஒரு திறமையான மருத்துவ நிபுணத்துவம் பெற்றவரால் மேற்கொள்ளப்படவேண்டும். நச்சு அல்லது நுண்ணுயிர் நோய்த்தாக்கம், நொதிக்குரிய ஏற்றத்தாழ்வுகள், நரம்பியல் சீர்க்கேட்டு நோய்கள் மற்றும் மூளைக் கட்டிகள் போன்ற பன்மடங்கு மருத்துவ நிலைமைகள் இருக்கின்றன, இவை பசியற்ற உளநோய் உட்பட மன நல சீர்கேட்டைப் பிரதிபலிக்கும். பொது மனநல இயல் ஆவணக் காப்பகத்தில் வெளியிடப்பட்ட மனநல மருத்துவர் ரிச்சர்ட் ஹால் அவர்களால் மேற்கொள்ளப்பட்ட ஒரு ஆழ்ந்த ஆய்வுப்படி:
உளவியல்
மன நல சீர்கேடுகள் நோய்கண்டறிதல் மற்றும் புள்ளிவிவர கையேட்டில் (டிஎஸ்எம்-IV) பசியற்ற உளநோய் ஊடச்சு I சீர்கேடு என வகைப்படுத்தப்பட்டுள்ளது. அமெரிக்க மனநல மருத்துவ அமைப்பு வெளியிட்டுள்ளது. சாதாரண மக்கள் தாங்களே நோய்கண்டறிதலுக்கு டிஎஸ்எம்-IV ஐப் பயன்படுத்தக்கூடாது.
மாறுபாடுள்ள நோய்கண்டறிதல்கள்
பல்வேறு மருத்துவ மற்றும் உளவியல் ரீதியான நிலைமைகள் கூட பசியற்ற உளநோய் என தவறாகக் கண்டறியப்பட்டுள்ளது, சில நிலைமைகளில் 10 ஆண்டுகளுக்கும் மேலாக சரியான நோய்கண்டறிதல் செய்யப்படவில்லை. பசியற்ற உளநோய் என தவறாகக் கண்டறியப்பட்ட ஒரு உணவுக்குழாய் தசை தளராமை நிலையில், நோயாளி மனநல மருத்துவமனையில் இரண்டு மாதங்களுக்கு அடைத்துவைக்கப்பட்டிருந்தார்.
பல்வேறு உளவியல் விஷயங்கள் ஒரு பசியற்ற உளநோய்க்கான காரணியாக அமையலாம், அவற்றில் சில ஒரு தனியான ஊடச்சு I நோய்கண்டறிதலுக்கான அடிப்படைத் தகுதியை நிறைவேற்றுகின்றன அல்லது ஊடச்சு II என குறியீடு செய்யப்பட்ட தனிமனிதச் சிறப்பியல்பு சீர்கேடைக் கொண்டிருக்கிறது, இவ்வாறு அது உண்ணும் ஒழுங்கீனமாக கண்டறியப்பட்டதுடன் ஓரேநேரத்தில் இருநோய் கொண்டதாகக் கருதப்படுகிறது. ஊடச்சு II சீர்கேடுகள் மேலும் ஏ, பி மற்றும் சி என மூன்று "தொகுப்பு"களாக வகைப்படுத்தப்பட்டுள்ளன. தனிமனிதச் சிறப்பியல்பு சீர்கேடு மற்றும் உண்ணும் ஒழுங்கீனம் ஆகியவற்றுக்கு இடையில் காரணமாகச் செயல்படுதல் இன்னமும் முழுமையாக நிரூபிக்கப்படவில்லை. சிலர் முன்னரே ஒரு சீர்கேட்டினைக் கொண்டிருப்பார்கள், அது உண்ணும் ஒழுங்கீனம் ஏற்படுவதற்கான ஊறினை அதிகரிக்கச் செய்யலாம். சிலருக்கு அதற்குப் பின்னரும் கூட ஏற்படலாம். உண்ணும் ஒழுங்கீனத்தின் நோய்அறிகுறிகள் தீவிரத்தன்மை மற்றும் வகை, ஓரேநேரத்தில் இருநோய் பாதிப்பதாகத் தெரிகிறது. இந்த ஒரேநேரத்தில் இருநோய் சீர்கேடுகள் தாமே பன்மடங்கு மாறுபாட்டுள்ள கண்டறிதல்களைக் கொண்டிருக்கிறது, லைமெ நோய் அல்லது தாழ்தைராய்டியம் போன்ற ஒப்புமையற்ற காரணங்களினால் ஏற்படக்கூடிய மனச்சோர்வு போன்றவற்றைக் கொண்டிருக்கிறது. உடல் டைஸ்மார்பிக் சீர்கேடு ஒரு கடுமையான மற்றும் வலுவிழக்கச் செய்யும் நிலைமை, இது சமூகத்திலிருந்து தனிமைப்படுத்தல், பெரும் மனச்சோர்வு, தற்கொலை எண்ணங்கள் மற்றும் முயற்சிகளுக்குக் கொண்டுசெல்லும். முகம் கண்டறிதல் பதில்செயல்களை அளப்பதற்கான நியூரோஇமேஜிங் ஆய்வுகள், முக்கியமாக இடது வெளிப்புற முன்மண்டை ஒடு, வெளிப்புற பொட்டுமடல் மற்றும் இடப் பக்கமடல் ஆகியவற்றில் செயல்பாட்டுத்தன்மையைக் காட்டுகிறது, இது தகவல் செயல்முறையாக்கத்தில் அரைக் கோள் வடிவிலான ஏற்றத்தாழ்வுகளைக் காட்டுகின்றன. ஒரு 21 வயதுடைய ஆணிடத்தில் அழற்சி விளைவிக்கின்ற மூளை புடைப்பைத் தொடர்ந்து உடல் டைஸ்மார்பிக் சீர்கேடு உருவான ஒரு நிகழ்வு இருக்கிறது. முன்புற பொட்டுமடல் பகுதியில் ஒரு புதிய செயல்திறன் இழப்பின் இருப்பை நியூரோஇமேஜிங் காட்டியது.
பசியற்ற உளநோய், பெரும்பசி உளநோய் மற்றும் வேறுவகையில் குறிப்பிடப்படாத உண்ணுதல் ஒழுங்கீனம் (EDNOS) ஆகியவற்றுக்கிடையிலான நோய்கண்டறிதலில் உள்ள வேறுபாடுகளைக் காண்பது மிகவும் கடினம், ஏனெனில் இந்த நிலைமைகளில் நோய்கண்டறியப்பட்ட நோயாளிகளுக்கிடையில் இது ஒன்றின் மீது மற்றொன்றை படியச் செய்துவிடுகிறது. நோயாளியின் ஒட்டுமொத்த நடவடிக்கையில் அல்லது எண்ணத்தில் வெளிப்படையாகத் தெரியும் சிறு மாற்றங்கள், நோய்கண்டறிதலை "உளநோய்: மிகுதியாக உண்ணும் வகை"யிலிருந்து பெரும்பசி உளநோயாக மாறிவிடலாம். உண்ணும் ஒழுங்கீனம் உடைய நபரின் நடத்தைகள் மற்றும் நம்பிக்கைகள் காலப்போக்கில் மாற்றம்கொள்ளும்போது பல்வேறு நோய் கண்டறிதல்களுக்கும் "ஆட்படுவது" ஒன்றும் வழக்கத்துக்கு மாறானது அல்ல.
சிகிச்சை
பசியற்ற உளநோய்க்கான சிகிச்சை மூன்று முக்கியப் பகுதிகளை எதிர்கொள்ள முயல்கிறது. 1) நோயாளியை ஒரு ஆரோக்கியமான உடல்நலத்துக்கு மீண்டும் கொண்டுவருதல்; 2) நோய்க்குத் தொடர்புடைய உளவியல் சீர்கேடுகளைக் குணப்படுத்துதல்; 3) உண்ணும் ஒழங்கீனத்தை முதலில் ஏற்படுத்திய எண்ணைத்தை அல்லது நடத்தைகளைக் குறைத்தல் அல்லது நீக்குதல்.
பச்சை சிவப்பு நீலம் ஊதா நீலம் ஊதா
நீலம் ஊதா சிவப்பு பச்சை ஊதா பச்சை
ஸ்ட்ரூப் சோதனை: புலனுணர்வ சார்ந்த சீர்திருத்தும் சிகிச்சையில் பயன்படுத்தப்படுகிறது. இரண்டாவது தொகுப்பு வண்ணங்களின் பெயர்களை அழைப்பதைக் காட்டிலும் முதல் தொகுப்புப் பெயர்களை அழைப்பது விரைவாகவும் எளிதாகவும் இருக்கிறது
நோய்முன்கணிப்பு
பசியின்மையின் நீண்டகால நோய்முன்கணிப்பு அனுகூலமான பக்கத்தில் இருக்கிறது. அமெரிக்கா முழுவதும் 9,282 பங்கேற்பாளர்களிடம், தேசிய ஒரேநேரத்தில் இருநோய்க்குரிய தன்பிரதி அமைத்தல் கருத்தாய்வு நடத்தப்பட்டது, அதன் முடிவுகள் பசியற்ற உளநோயின் சராசரி காலஅளவு 1.7 ஆண்டுகள் எனக் கண்டறிந்தது. "மக்கள் நம்பிக்கொண்டிருப்பதற்கு நேர்மாறாக, பசியின்மை கண்டிப்பாக நீடித்திருக்கும் நோயாக இருக்கவேண்டியதில்லை; பல நிலைமைகளில் அது தன் கால எல்லைவரை சென்று மக்கள் குணமடைகிறார்கள்..."
குடும்ப சிகிச்சையைப் பயன்படுத்தும் பசியற்ற உளநோய் கொண்டிருக்கும் வளர்இளம்பருவத்தினரைப் பொறுத்தவரையில் 75% நோயாளிகள் நல்ல பயன்களைப் பெற்றுள்ளனர் மேலும் கூடுதலாக 15% த்தினர் நடுநிலையான ஆனால் அதிகமான உடன்பாடான பலன்களை வெளிப்படுத்துகின்றனர். மௌட்ஸ்லே குடும்ப சிகிச்சையின் ஐந்தாண்டு சிகிச்சைக்குப் பிந்தைய தொடர்ந்து கவனித்தலில் முழுமையாகக் குணமடைந்த விகிதம் 75% முதல் 90% இடையில் இருந்தது. பசியற்ற உளநோயின் தீவிர நிலைமைகளிலும் கூட, மருத்துவமனையில் சேர்க்கப்பட்டபின்னர் குறிப்பிடப்பட்ட விகிதம் 30% பிந்தியபோதிலும் மற்றும் 57-79 மாதங்கள் குணமடைதலுக்கான நீண்ட காலமாக இருந்தபோதிலும், முழுமையாக குணமடையும் விகிதம் இன்னமும் 76% த்தில் இருந்தது. 10–15 ஆண்டுகளுக்கிடையில் நடத்தப்பட்ட நீண்டகால பின்தொடர்ந்த கவனிப்பில் மீண்டும் பழைய நிலைமைக்குத் திரும்பிய நிலைமைகள் மிகக் குறைந்த அளவாகவே இருந்தது.
நோய்ப்பரவு இயல்
பசியின்மை நிகழ்வுகள் ஆண்டுக்கு ஒவ்வொரு 100,000 நபர்களில் 8 முதல் 13 நிலைமைகளாக இருக்கிறது, மேலும் நோய் கண்டறிதலுக்குக் கண்டிப்பான அடிப்படையைப் பயன்படுத்திப் பார்க்கையில் இது 0.3% சராசரி பரவியுள்ள தன்மையைக் கொண்டிருக்கிறது. இந்த நிலைமை பெரும்பாலும் இளம் வளர்இளம்பருவ பெண்களைப் பாதிக்கிறது, அனைத்து நிலைகளையும் கொண்டு பார்க்கையில் 15 வயது முதல் 19 வயதுக்கிடையில் இருப்பவர்கள் எண்ணிக்கை 40% ஆக இருக்கிறது. தோராயமாக பசியின்மையைக் கொண்டிருக்கும் நபர்களில் 90% பெண்களாக இருக்கிறார்கள்.
வரலாறு
பசியற்ற உளநோயின் வரலாற்றின் ஆரம்பகாலக் குறிப்புகள் 16 ஆம் நூற்றாண்டு மற்றும் 17 ஆம் நூற்றாண்டு காலத்தில் தொடங்குகிறது, மேலும் பசியற்ற உளநோயை ஒரு நோயாக முதலில் அறியப்பட்டதும் குறிப்பிடப்பட்டதும் 19 ஆம் நூற்றாண்டு இறுதிகளில்.
19 ஆம் நூற்றாண்டுகளின் இறுதியில், "உண்ணாவிரதமிருக்கும் பெண்கள்" மீதான பொதுமக்கள் கவனம் மதம் மற்றும் அறிவியலுக்கு இடையில் ஒரு மோதலை உருவாக்கியது. சாரா ஜேக்கப் ("ஃவெல்ஷ் ஃபாஸ்டிங் கேர்ள்") மற்றும் மேல்லி ஃபான்செர் ("புரூக்ளின் எனிக்மா") போன்ற நிலைமைகளும் சர்ச்சைகளைத் தூண்டிவிட்டன, இதில் நிபுணர்கள் உணவிலிருந்து முழுமையாக உண்ணாதிருத்தல் கோரிக்கைக்கு ஆதரவாக இருந்தனர். நம்பிக்கையுடையவர்கள் உள்ளம் மற்றும் உடலின் இரட்டைத் தன்மையைக் குறிப்பிட்டனர், அதேநேரத்தில் நம்பிக்கையில்லாதவர்கள் அறிவியலின் விதிமுறைகள் மற்றும் வாழ்க்கையின் பொருள் மூலங்களை வலியுறுத்தினர். விமர்சகர்கள், உண்ணாவிரதம் இருக்கும் பெண்களை இசிவு நோய், மூடநம்பிக்கை மற்றும் சூழ்ச்சி என குற்றம் சாட்டினர். மதச்சார்பு விலக்கீடு மற்றும் மருத்துவமயமாக்கலின் வளர்ச்சி, கலாச்சார அதிகாரத்தை சமய குருக்களிடமிருந்து மருத்துவர்களிடம் மாற்றிவிட்டது, இது பசியற்ற உளநோயைப் போற்றுவதிலிருந்து தூற்றுவதாக மாற்றியமைத்தது.
புற இணைப்புகள்
பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்க மருத்துவக் கட்டுரைகள்
நன்னாரி
நன்னாரி அல்லது கிருஸ்ணவல்லி அல்லது நறு நெட்டி (Hemidesmus indicus ஆங்கிலத்தில் பொதுப்பெயர்: Indian Sarsaparilla) என்பது தென்னாசியாவில் வளரும் நிலைத்திணை (தாவரம்) படரும் ஒரு கொடி இனம் ஆகும். இதன் கெட்டியான வேர் மணம் மிக்கது. இக் கொடியின் இலைகள் மாற்றிலை அமைப்பு கொண்டதாக, பச்சை நிற இலைகளில், வெண்ணிறத்தில் வரிகள் கொண்டிருக்கும். மேலும் இதன் இலைகள் நீண்டு கண் அல்லது மீன் வடிவில் இருக்கும். இக்கொடியின் தண்டு மெல்லியதாகவும், குறுக்குவெட்டு வட்டமாகவும் இருக்கும். இக்கொடியின் பூக்கள் வெளிப்புறம் பசுமையாகவும், உள்புறம் கத்தரிப்பூ நிறத்திலும்(செம்மை கலந்த ஊதா நிறம்) இருக்கும். இச்செடி ஒரு மருத்துவ மூலிகையாகும்.
நன்னாரியின் சாறில் இருந்து ஒருவகையான பருகும் நீருணவு செய்வர். நன்னாரி சர்பத் என்று கூறப்படும். நன்னாரி சாறு இந்திய மருத்துவத்திலும் பயன்படுகின்றது. ஆயுர்வேத மருத்துவ முறையில் இதன் பெயர் அனந்தமூலா (Anantmula.). நன்னாரி குடிப்பதற்கு இதமாகவும், உடல் வியர்வையைக் கூட்டுவதற்கும், சிறுநீர்
பெயர்கள்
நன்னாறிக்கு அங்காரிமூலி, நறுநெட்டி, பாதாளமூலி, பாற்கொடி, வாசனைக் கொடி, சாரிபம், கோபாகு, சுகந்தி, கிருஷ்ணவல்லி, நீருண்டி போன்ற வேறு பெயர்கள் உண்டு. இந்தத் தாவரத்தில் பால் இருக்கும் என்பதால் ‘பாற்கொடி’ என்றும், வாசனையைக் கொடுப்பதால் ‘சுகந்தி’ என்றும் பூமிக்குள் வளரும் இதன் வேர்த்தொகுப்பால் ‘பாதாளமூலி’ என்ற பெயரும் இதற்கு அமைந்தது. இதில் நாட்டு நன்னாரி மற்றும் சீமை நன்னாரி போன்ற வகைகள் உள்ளன.
வெளி இணைப்புகள்
பகுப்பு:மூலிகைகள் பகுப்பு:மெய்யிருவித்திலையிகள்
எகிப்தின் சயீது
முகமது சயீது பாஷா (Mohamed Sa'id Pasha) (மார்ச் 17, 1822 - சனவரி 17, 1863) இவர் 1854 முதல் 1863 வரை எகிப்து மற்றும் சூடானின் ஆளுநராக இருந்தார். அதிகாரப்பூர்வமாக உதுமானியப் பேரரசின் கீழ் இருந்தாலும், நடைமுறையில் மறைமுகமாக சுதந்திரமாக இருந்தார். முகம்மது அலி பாஷாவின் நான்காவது மகனான இவர் பாரிஸில் படித்தார். மேலும், பிரெஞ்சு மொழியை அறிந்து வைத்திருந்தார். இவரது நிர்வாகக் கொள்கைகள் தனிப்பட்ட நில உரிமையாளரின் வளர்ச்சியை ஊக்குவித்தன. மேலும் ஷேக்குகளின் (கிராமத் தலைவர்கள்) செல்வாக்கைக் குறைத்தன.
இவர் எகிப்தின் ஆளுநராக இருந்த (1805-48) முகம்மது-அலி பாஷாவின் நான்காவது மகனாவார். ஒரு குழந்தையாக இருந்தபோது, எகிப்தில் வசிக்கும் ஐரோப்பிய தூதர்களை தினமும் சந்திக்குமாறு தனது தந்தையால் இவர் நிர்பந்திக்கப்பட்டார். இதன் விளைவாக இவர் பிரெஞ்சு தூதரான பெர்டினாண்ட் டி லெசெப்சுடன் நட்பு கொண்டார்; இவர்களின் நட்பு பல ஆண்டுகளுக்குப் பிறகு சூயஸ் கால்வாய் கட்டுமானத்திற்கு வழிவகுத்தது. இவரது தந்தையின் ஆட்சிக் காலத்தில், இவர் கடற்படையின் தலைவரானார். பரஸ்பர பகைமை இருந்தபோதிலும், இவர் தனது மருமகன் முதலாம் அப்பாசு (1848–54) ஆட்சியின் போது பதவியை தக்கவைத்துக் கொண்டார். பின்னர், அப்பாசுக்குப் பின்னர் எகிப்தின் ஆளுநரானார்.
நிர்வாகம்
இவரது ஆட்சியின் கீழ் பல சட்டங்களும், நிலம் மற்றும் வரி சீர்திருத்தங்களும் மேற்கொள்ளப்பட்டன. எகிப்திய மற்றும் சூடான் உள்கட்டமைப்பில் மேற்கத்திய பாணியைப் பயன்படுத்தி சில நவீனமயமாக்கல்களும் நிகழ்ந்தன. 1854 ஆம் ஆண்டில் சுயஸ் கால்வாய்க்கான நிலம் ஒரு பிரெஞ்சு தொழிலதிபரும், தூரருமான பெர்டினாண்ட் டி லெசெப்சு என்பவருக்கு வழங்கப்பட்டது. ஒரு பிரெஞ்சுக்காரருக்கு கால்வாயைக் கட்டியெழுப்ப அனுமது வழங்கப்பட்டதை ஆங்கிலேயர்கள் எதிர்த்தனர். மேலும், இந்த அனுமதியை இரண்டு வருடங்களுக்கு நிறுத்தி வைக்க உதுமானியப் பேரரசை நிர்பந்தித்தனர்.
அமெரிக்க உள்நாட்டுப் போர் ஒரு பருத்தி பஞ்சத்தைக் கொண்டுவந்தபோது, இவரது ஆட்சியின் போது எகிப்திய பருத்தியின் ஏற்றுமதி அதிகரித்து ஐரோப்பிய ஆலைகளுக்கு முக்கிய ஆதாரமாக அமைந்தது. 1863 இல் இரண்டாம் மெக்சிகன் இராச்சியத்திற்கு எதிரான கிளர்ச்சியைத் தணிக்க மூன்றாம் நெப்போலியனுக்கு உதவுவதற்காக இவர்  சூடான் படையின் ஒரு பகுதியை அனுப்பினார். இவரது ஆட்சியிலேயே பல ஷேக்குகளின் செல்வாக்கு தடை செய்யப்பட்டது.
அடிமை வியாபாரம்
தனது இராணுவத்திற்கான அடிமைகளை பெறுவதற்காக சூடான் 1821 ஆம் ஆண்டில் இவரது தந்தையால் கைப்பற்றப்பட்டு எகிப்திய இராச்சியத்துடன் இணைக்கப்பட்டது. அடிமை வியாபாரம் சூடானுக்கு அப்பால் கோர்டோபனிலும், எத்தியோப்பியாவிலும் பரவியது. சூடானில் எகிப்திய அடிமை வியாபாரத்தை இரத்து செய்ய ஐரோப்பியர்களின் அழுத்தத்தை எதிர்கொண்ட சயீது, அடிமை வியாபாரத்தைத் தடைசெய்தார். ஆனாலும் ஒருசில அடிமை வர்த்தகர்கள் இவரது ஆணையை புறக்கணித்தனர்.
பணிகள்
1854 இல் இவர் எகிப்து வங்கியை நிறுவினார். அதே ஆண்டில் நைல் மற்றும் அலெக்சாந்திரியா ஆகியவற்றுக்கிடையே எகிப்தின் முதல் இருப்புப்பாதை போடப்பட்டது.
குடும்பம்
இவர் இரண்டு முறை திருமணம் செய்து கொண்டார். முதல் மனைவிக்கு அகமது செரீப் பாஷா என்ற ஒரு மகனும், இரண்டாவது மனைவிக்கு முகமது துசௌன் பாஷா, மகமூத் பாஷா என்ற இரு மகன்களும் இருந்தனர். சயீதுவின் வாரிசான அகமத் ரிபாத் 1858 ஆம் ஆண்டில் நடந்த ஒரு இரயில் விபத்தில் நைல் நதியில் மூழ்கி இறந்து போனார்.
இறப்பு
சனவரி 1863 இல் இறந்த சயீதுவின் உடல் எகிப்தின் தலைநகரான கெய்ரோவில் உள்ள இமாம் ஐ-ஷாஃபியின் கல்லறையில் அடக்கம் செய்யப்பட்டது. இவருக்குப் பிறகு இவரது மருமகன் இசுமாயில் பாஷா என்பவர் பதவிக்கு வந்தார்.
கௌரவங்கள்
மத்திய தரைக்கடல் துறைமுகத்திற்கு இவரது பெயரிடப்பட்டது.
மேலும் படிக்க
பகுப்பு:சுயஸ் கால்வாய் பகுப்பு:1863 இறப்புகள் பகுப்பு:1822 பிறப்புகள்
முதலாம் சேனன்
முதலாம் சேனன், 9 ஆம் நூற்றாண்டில் அனுராதபுரத்தில் இருந்து இலங்கையை ஆண்ட மன்னர்களில் ஒருவர். இவன் இதற்கு முன் ஆட்சியில் இருந்த ஒன்பதாம் அக்கபோதியின் சகோதரன் ஆவான். அக்கபோதி இறந்த பின்னர் கி.பி. 846 இல் அரியணை ஏறிய முதலாம் சேனன் கி. பி. 853 வரை ஆட்சியில் இருந்தான்.
ஆட்சி
இவன் தனது முன்னோர்களுடைய வழக்கங்களைப் பின்பற்றியும், புதிய நல்ல வழக்கங்களைக் கைக்கொண்டும் நாட்டைச் செவ்வனே ஆண்டுவந்ததாகத் தெரிகிறது. ஆனால், அரியணைக்குப் போட்டியாக இருந்த ஒன்று விட்ட சகோதரனான மகிந்தன் என்பவன் இந்தியாவுக்குச் சென்றிருந்தபோது அவனைக் கொலை செய்வித்து தனக்கு போட்டி இல்லாமல் ஆக்கினான். இவனுக்கு மகிந்தன், கசபன், உதயன் என மூன்று உடன்பிறந்தோர் இருந்தனர். மகிந்தன் துணை அரசானாகப் பணியாற்றி வந்தான். இவனது ஆட்சிக் காலத்தில் உள்நாட்டில் குழப்பம் உருவாகியது. இதனால், வெளிநாட்டில் இருந்தும் பயமுறுத்தல்கள் இருந்துவந்தன.
பாண்டியர் படையெடுப்பு
இவன் காலத்தில் பாண்டியன் சிறீமாற சிறீவல்லபன் இலங்கை மீது படையெடுத்தான். தனது படைகள் தோல்வியுறுவதைக் கேள்வியுற்ற சேனன் எடுக்கக்கூடிய செல்வங்களையும் எடுத்துக்கொண்டு மலைநாட்டுக்குத் தப்பி ஓடினான். பாண்டியப் படைகளை எதிர்க்கச் சென்ற சேனனின் உடன்பிறந்தானும், துணை அரசனுமான மகிந்தன், சிங்களப் படைகள் பின்வாங்கி ஓடிவிட்டதைக் கண்டு எதிரியிடம் பிடிபட விரும்பாமல் தனது கழுத்தை தானே வாளால் வெட்டிக்கொண்டு தற்கொலை செய்துகொண்டான். இன்னொரு சகோதரன் கசபன் போரில் கொல்லப்பட்டான். அனுராதபுரத்தைக் கைப்பற்றிய பாண்டியனுடன் முதலாம் சேனன் உடன்படிக்கை ஒன்றைச் செய்துகொண்டு தொடர்ந்து நாட்டை ஆண்டான். நாட்டின் வடபகுதி பாண்டியர் வசமானது.
இறப்பு
போர்த் தோல்வியால் இழந்த புகழை மீள்விக்கும் எண்ணம் ஈடேறாமலேயே முதலாம் சேனன் 853 இல் பொலநறுவையில் காலமானான்.
இவற்றையும் பார்க்கவும்
பகுப்பு:அனுராதபுர மன்னர்கள்
சோலோஹெட்பெக் வெடிமருந்து வழிப்பறி
சோலோஹெட்பெக் வெடிமருந்து வழிப்பறி (Soloheadbeg ambush) என்பது 1919 ஆம் ஆண்டு சனவரி 21 ஆம் நாள் அயர்லாந்தின் சோலோஹெட்பெகில் பதுங்கி இருந்த ஐரிஷ் தன்னார்வலர்களின் (அல்லது ஐரிஷ் குடியரசுக் கட்சி, ஐஆர்ஏ) உறுப்பினர்கள் ஐக்கிய இராச்சிய காவல் துறையிரைத் தாக்கி அவர்கள் பாதுகாப்பில் கொண்டு செல்லப்பட்ட வெடிபொருட்களைக் கடத்திச் சென்றதைக் குறிப்பதாகும். இந்நிகழ்வில் காவல்துறையின் இரண்டு அதிகாரிகள் கொல்லப்பட்டனர். மேலும் அவர்களது ஆயுதங்களும், வெடிபொருட்களும் கைப்பற்றபட்டன. இந்த நிகழ்வில் தொண்டர்கள் தங்கள் சொந்த முயற்சியால் செய்தனர். இவர்கள் தங்கள் இந்த நடவடிக்கைக்கு தலைமையிடம் எந்த அங்கீகாரத்தையும் பெறவில்லை. இதுவே பெரும்பாலும் பிற்கால ஐரிஷ் சுதந்திரப் போரின் முதல் ஆயுதந்தாங்கிய நடவடிக்கையாக கருதப்படுகிறது.
பின்னணி
1916 ஏப்ரலில், முதல் உலகப் போரின் போது, ஐரிஷ் குடியரசுக் கட்சியினர் அயர்லாந்தில் பிரித்தானி ஆட்சிக்கு எதிராக கிளர்ச்சி செய்தனர். இது ஈஸ்டர் எழுசி என்று அழைக்கப்படுகிறது. இவர்கள் ஐரிஷ் குடியரசை அறிவித்தனர். ஒரு வாரம் கடும் கலகத்துக்குப் பிறகு, டப்ளினில், ஏற்பட்ட இந்த எழுச்சியானது பிரித்தானிய படைகளால் பெருமளவில் ஒடுக்கபட்டது. இச்சமயத்தில் சுமார் 3,500 பேர் ஆங்கிலேயர்களால் கைதுசெய்யப்பட்டனர். இவர்களில் பலர் இந்தக் கிளர்ச்சியில் எவ்விதத்திலும் ஈடுபடாதாவர்கள். கிளர்ச்சியில் ஈடுபட்ட பெரும்பாலான தலைவர்கள் தூக்கிலிடப்பட்டனர். இந்தக் கிளர்ச்சிக்கு எதிராக பிரித்தானியரின் எதிர் நடவடிக்கைகள் மற்றும் இரண்டாம் உலகப் போரில் அயர்லாந்து மக்களை கட்டாயப்படுத்தப்படுத்தி ஈடுபடவைக்க பிரித்தானியா செய்த முயற்சி ஆகியவை ஐரிஷ் விடுதலைக்கு அதிக மக்கள் ஆதரவைப் பெற்றுத்தர வழிவகுத்தன.
1918 திசம்பர் பொதுத் தேர்தலில், ஐரிஷ் குடியரசுக் கட்சியான சின் பெயின் அயர்லாந்தில் மகத்தான வெற்றியைப் பெற்றது. ஐக்கிய இராச்சியத்தின் மக்களவையில் 105 இடங்களில் 73 இடங்களைப் பெற்றது (இவற்றில் 25 இடங்கள் போட்டியின்றி). இருப்பினும், கட்சி தனது தேர்தல் அறிக்கையில், பிரித்தானிய பாராளுமன்றத்தில் அமராமல் அயர்லாந்தில் தனி அரசை அமைப்பதாக உறுதியளித்திருந்தது. 1919 சனவரி 21 அன்று டப்ளினில் நடந்த ஒரு கூட்டத்தில், சின் பெயின் கட்சியானது சுயாதீனமான பாராளுமன்றத்தை டெய்ல் ஐரேன் என்ற பெயரில் நிறுவி ஐக்கிய இராச்சியத்திலிருந்து தனது விடுதலையை  அறிவித்தது.
திட்டமிடல்
அதே நாளில், 3 வது டிப்பரரி படையணியைச் சேர்ந்த ஐரிஷ் தன்னார்வலர்களால் இந்த வழிப்பறி மேற்கொள்ளப்பட்டது. இதில் சீன் டிரேசி, தான்பிரீன், சீன் ஹோகன், சூமாஸ் ராபின்சன், தாத் கிரோவ், பேட்ரிக் மெக்கார்மேக், பேட்ரிக் ஓ'ட்வயர், மைக்கேல் ரியான் ஆகியோர் ஈடுபட்டனர். ராபின்சன் ( ஈஸ்டர் எழுச்சியில் பங்கேற்றவர்) தாக்குதலை நடத்திய குழுவின் தளபதியாக இருந்தார் மேலும் டிரேசி (1911 முதல் ஐரிஷ் குடியரசு சகோதரவத்துவக் கட்சியின் உறுப்பினர்) தாக்குதல் திட்டத்தை ஒருங்கிணைத்தார். இதில் சம்பந்தப்பட்ட அலகே தன் சொந்த முயற்சியில் செயல்பட்டது.
1918 ஆம் ஆண்டு திசம்பரில், டிப்பெரரி பிரிட்டிஷ் இராணுவ முகாம்களில் இருந்து சோலோஹெட்பெக் கல்லுடைக்கும் பாறைகளுக்கு ஜெலட்டின் வெடி பொருட்களை கொண்டுசெல்வதற்கான திட்டம் இருப்பதாக இவர்களுக்கு தகவல் கிடைத்தது. இதையடுத்து இவர்கள் சரக்குகளை இடைமறிக்கும் திட்டங்களைத் தொடங்கினர், 1919 சனவரி 16 ஆம் நாள் சரக்குகளை கொண்டுசெல்வதாக குவாரியில் பணிபுரிந்த டான் பிரீனின் சகோதரர் லார்ஸ் வழியாக தகவல் கிடைத்தது. வெடி பொருட்களுக்கு இரண்டு முதல் ஆறு ஆயுதந் தாங்கிய பாதுகாவலர்கள் இருப்பார்கள் என்று இவர்கள் எதிர்பார்த்தார்கள். இதுகுறித்து வெவ்வேறு திட்டங்களைப் பற்றி இவர்கள் விவாதித்தனர். வழிக்காவலர் எண்ணிக்கை குறைவாக இருப்பதால், அவர்கள்மீது துப்பாக்கிச் சூடு நடத்தாமலேயே மடக்கலாம் என்று இவர்கள் நம்பினர். இவர்கள் ஓளிந்திருந்த இடத்தில் வாயடைப்பான்கள், கயிறுகள் போன்றவற்றை மறைத்து வைக்கப்பட்டன. இதைக் கொண்டு சரண்டையும் அதிகாரிகளை கட்டிப்போட்டு பிணைக்கலாம் என திட்டமிடப்பட்டது. வழிப்பறிக்காக திட்டமிடல்கள் கிரீன்னேவில் தனித்திருந்த வீடான 'டின் ஹட்' இல் நடந்தன.
ஆங்கிலேயரின் சிறையில் அடைபட்டிருந்து விடுவிக்கப்பட்டு, புரட்சிப் படைப்பிரிவு பகுதிக்கு திரும்பிய ராபின்சனிடம், ஜெலட்டின்களைக் கைப்பற்றும் திட்டங்கள் குறித்து டிரேசியால் விளக்கினார். ராபின்சன் இந்த திட்டத்தை ஆதரித்தார். மேலும் இவர்கள் ஐரிஷ் தன்னார்வ அமைப்பின் தலைமையிடம் அனுமதி கோரவேண்டாம் என்று முடிவெடுத்தனர். இவர்கள் அவ்வாறு அனுமதி கோரினால், தலைமையின் பதிலுக்காகக் காத்திருக்க வேண்டியிருக்கும். ஒருகால் இதற்கு சாதகமான பதில் வந்தாலும், அது ஜெலட்டின் சரக்கு நகர்ந்து செல்லுவதற்குள் வரும் என்பதற்கு உத்திரவாதமில்லை.
பதுங்கித் தாக்குதல்
சனவரி 16 முதல் 21 வரை, ஒவ்வொரு நாளும் பதுங்கிப்பாய தேர்ந்தெடுக்கப்பட்ட இளைஞர்கள் அதிகாலையில் இருந்து பிற்பகல் வரை உரிய இடத்தில் கண்காணித்தபடி பதுங்கி காத்திருந்தனர் பின்னர் ஆளரவமற்ற வீட்டில் இரவைக் கழித்தனர். இவ்வாறு ஏழு தன்னார்வலர்கள் கைத்துப்பாக்கி ஆயுதங்களை ஏந்தியிருந்தனர், டிரேசி ஒரு சிறிய தானியங்கி துப்பாக்கியை ஏந்தியிருந்தார். சனவரி 21 அன்று, நண்பகலில், முகாமில் இருந்து வாகங்கள் வெளியேறுவதை பேட்ரிக் ஓ'ட்வயர் கண்டார். குதிரை வண்டியில் 160 எல்பி வெடிபொருட்கள் இருந்தன. இவற்றை குறும்மசுகெத்து துப்பாக்கிகளை ஏந்திய இரண்டு ஆர்.ஐ.சி அதிகாரிகளால் பாதுகாக்கப்பட்டு வழிநடத்தப்பட்டது. பதுங்கிப்பாயப தன்னார்வலர்கள் காத்திருக்கும் இடத்திற்கு ஓ'ட்வயர் மிதிவண்டியில் விரைந்து வந்து, தகவல் கொடுத்தார். இதையடுத்து ராபின்சன் மற்றும் ஓ'ட்வயர் ஆகிய இருவரும் ஆறு பேர் கொண்ட முதன்மைக் குழுவுக்கு முன்னால் சுமார் 20 கெஜம் தொலைவில் மறைத்து இருந்தனர்.
வெடிமருந்து வண்டி முதன்மைக் குழு பதுங்கியிருந்த இடத்தை நெருங்கியபோது, முகமூடி அணிந்த தொண்டர்கள் தங்கள் துப்பாக்கிகளை ஏந்திக்கொண்டு முன்னால் வந்து, காவல் அதிகாரிகள் தங்கள் கைகளை உயர்த்தி சரணடையுமாறு ஒருமுறைக்கு மேல் எச்சரித்தனர். அப்போது மழை பெய்து கொண்டிருந்தது. ஒரு அதிகாரி வண்டியின் பின்னால் இறங்கினார், மற்றவர் தனது துப்பாக்கியை எடுத்தார். தொண்டர்களின் கூற்றுப்படி, அதிகாரிகள் தங்கள் துப்பாக்கிகளைக் கொண்டு இவர்கள் மீது துப்பாக்கிச் சூடு நடத்தினர். சூமாஸ் ராபின்சன் ஆகிய அதிகாரிகள் சுட முயன்றனர். ஆனால் துப்பாக்கிகள் சுடவில்லை, ஏனெனில் "கட்-ஆஃப்   கவனிக்கப்படவில்லை ". தொண்டர்கள் உடனடியாக அதிகாரிகள் மீது துப்பாக்கிச் சூடு நடத்தினர், மேலும் டிரேசி முதல் சூட்டை நடத்தினார் என்று நம்பப்படுகிறது. இரண்டு அதிகாரிகளும் கொல்லப்பட்டனர். அதிகாரிகளான ஜேம்ஸ் மெக்டோனல் மற்றும் பேட்ரிக் ஓ'கோனெல், பாரம்பரிய ரோமன் கத்தோலிக்கர்கள். மெக்டோனல் தலையின் இடது பக்கத்திலும் இடது கை வழியாகவும் சுடப்பட்டார்; ஓ'கானல் இடது புறம் சுட்டுக் கொல்லப்பட்டார். மெக்டோனல் மாயோவின் மாவட்டத்தில் பிறந்தார். அவர் இறக்கும் போது 50 வயதாக இருந்தார். அவருக்கு ஒரு மனைவியும் ஐந்து குழந்தைகளும் இருந்தனர். ஓ'கோனெல் திருமணமாகாதவர். கார்க்கின் கோச்ஃபோர்ட் மாவட்டத்தைச் சேர்ந்தவர்.
திட்டமிட்டபடி, ஹோகன், பிரீன், டிரேசி ஆகியோர் வெடிபொருட்களுடன் குதிரை வண்டியை விரைவாக ஓட்டிச் சென்றனர். வெடிபொருட்களை கிரீனானில் ஒரு வயலில் மறைத்து வைத்தனர். வெடிபொருட்கள் பல முறை இடம் மாற்றபட்டு பின்னர் படைப்பிரிவின் படையணிகள்ளுக்கு பகிர்ந்து அளிக்கபட்டன. நிகழ்வின்போது கொல்லபட்ட அதிகாரிகளான தாத் க்ரோவ், பேட்ரிக் ஓ'ட்வயர் ஆகியோரின் துப்பாக்கிகளையும், வெடி பொருட்களையும் எடுத்துக்கொண்டனர்.
பின்விளைவு
வலது|thumb| தான் பிரீன் குறித்த அறிவிப்பு சுவரொட்டி. இந்த வெடிமருந்து கட்டத்தலே பிற்கால ஐரிஷ் விடுதலைப் போரின் தொடக்கமாகக் கருதப்படுகிறது. இரண்டு நாட்கள் கழித்து பிரிட்டிஷ் அரசாங்கத்தால் தென் அயர்லாந்தானது சாம்ராஜ்யத்தின் பாதுகாப்பு சட்டத்தின்படி சிறப்பு ராணுவப் பகுதியாக அறிவிக்கபட்டது. வழிப்பறியின்போது நடந்ந்த கொலைக்கு அயர்லாந்தில் உள்ள கத்தோலிக்க திருச்சபையால் கடும் கண்டனம் தெரிவிக்கப்பட்டது. டிப்பரரி டவுனின் பாரிஷ் பாதிரியார் இறந்த அதிகாரிகளை "வேதசாட்சி"யாக மரித்த தியாகிகள் என்று அழைத்தார்.
பிடிபடுவதிலிருந்து தப்புவதற்காக, பிரீன், டிரேசி, ஹோகனும் பிற பங்கேற்பாளர்களும் அடுத்தடுத்த மாதங்கள் தொடர்ந்து இடம் மாறிச் செல்ல வேண்டிய கட்டாயத்தில் இருந்தனர். பெரும்பாலும் ஆதரவாளர்களின் களஞ்சியங்களிலும், பரண்களிலும் மறைந்திருந்தனர்.
நினைவு
பதுங்கிப்பாய்ந்த இடத்தில் ஒரு நினைவுச்சின்னம் அமைக்கப்பட்டுள்ளது. ஒவ்வொரு ஆண்டும் இங்கு நினைவுகூறும் விழா நடத்தப்படுகிறது.
குறிப்புகள்
பகுப்பு:Coordinates not on Wikidata பகுப்பு:அயர்லாந்து வரலாறு
டெல் பராக்
நகர் அல்லது டெல் பராக் (Tell Brak - Nagar, Nawar)  பண்டைய அன்மை கிழக்கின் தற்கால சிரியாவில்  உள்ள அழிந்து போன பண்டைய நகரம் ஆகும். இப்பண்டைய நகர் நகரம் 130 ஹெக்டேர் பரப்புடன், 40 மீட்டர் உயரம் கொண்ட கோட்டைச் சுவர்களுடன் விளங்கியது.
சிதைந்து போன நகர் இராச்சியத்தின் தொல்லியல் களங்கள், தற்கால சிரியா நாட்டில் பாயும் யூப்பிரடீஸ் ஆற்றின் மேற்கு கரையில், அல் அசகா ஆளுநரகத்தில், காபூர் கிராமத்தில் உள்ளது.